जमाल खाशोज्जी की हत्या तो ऐसे तुर्की में हुई है जहां पर वे सउदी अरब के वाणिज्य दूतावासा में नागरिकता से संबंधित कागजात हासिल करने गये थे। तुर्की स्थित सउदी अरब के वाणिज्य दूतावास के अंदर ही जमाल खाशोज्जी की हत्या होती है, हत्या के बाद उसके शव को तहस-नहस कर विलुप्त कर दिया गया। जब जमाल खाशोज्जी के लापता होने के बाद जांच हुई तब पता चला कि सउदी अरब ने एक साजिशपूर्ण ढंग से जमाल खाशोज्जी की हत्या करायी है। तुर्की की पुलिस पहले दिन से ही यह कह रही थी कि हत्या सउदी अरब दूतावास के अंदर ही हुई है।